เรื่องร้องเรียน: เรื่องเดือดร้อนรำคาญจากการวนรถขึ้นอาคารจอดรถแล้วมีเสียงดังเอี๊ยดอ๊าดจากการที่ล้อรถยนต์เสียดสีกับพื้นผิวลานจอดรถที่มีความขัดมันทำให้เกิดการเสียดสีเสียงดังรบกวนต่อผู้อยู่อาศัยใกล้เคียงตึกสำนักงานสูง 22 ชั้นโดยมีระยะบ้านและตัวอาคารของสำนักงานห่างกันประมาณ 20 +++เมตร
การดำเนินการของเจ้าหน้าที่: เจ้าหน้าที่ฝ่ายสิ่งแวดล้อมและสุขาภิบาล สำนักงานเขตพระโขนง เข้าตรวจสอบสถานที่ได้รับความเดือดร้อนรำคาญเมื่อวันที่ 21 เมษายน 2566 และดำเนินการตรวจวัดระดับเสียง ซึ่งผลการตรวจวัดระดับเสียงรบกวน เท่ากับ -4.9 ดซิเบลเอ ซึ่งไม่เกิค่าระดับเสียงรบกวนและไม่ถือเป็นเหตุเดือดร้อนรำคาญตาม พรบ.การสาธารณสุข พ.ศ.2535 เจ้าหน้าที่ฯ จึงได้จัดทำหนังสือขอความร่วมมือให้อาคาร เอ็มทาวเวอร์หามาตรการลดเสียงดังกล่าว เพื่อบรรเทาความเดือดร้อนต่อประชาชนผู้พักอาศัยใก้ลเคียง
ความเห็นของผู้แจ้ง: ขอขอบคุณเจ้าหน้าที่ฝ่ายสิ่งแวดล้อมและสุขาภิบาลที่ได้ช่วยดำเนินการในเรื่องการออกภาคสนามเพื่อมาวัดระดับเสียงเดือดร้อนรำคาญ ถึงแม้ว่าผลที่ออกมายังไม่เกินค่าที่เป็นระดับเสียงรบกวนเดือดร้อนรำคาญ ก็ขอให้ช่วยติดตามเรื่องขอความร่วมมือกับอาคารเอ็มทาวเวอร์ว่าจะมีผลตอบรับจากอาคารเอ็มทาวเวอร์ประการใด ซึ่งทางบ้านพักอาศัยใกล้เคียงที่เดือดร้อนจากเสียงดังกล่าวทุกๆวันมีความต้องการ"ขจัด"เสียงดังเหล่านี้ให้"หายไป"ด้วยการจัดการที่ต้นเหตุอย่างจริงจังและเป็นรูปธรรมที่ออกมาโดยไม่มีเสียงดังกล่าวรบกวนในด้านสิ่งแวดล้อมเรื่องเสียงอีกต่อไปเพราะมันเกี่ยวข้องกับการดำเนินชีวิตในบ้านให้เกิดความสุขเหมือนที่ทุกๆคนอยากได้ในบ้านของตนเอง  หากผู้พักอาศัยใกล้เคียงได้รับทราบความคืบหน้าจากทางเอ็มทาวเวอร์อย่างใดจะแจ้งให้ทราบทางช่องทางนี้เช่นเดียวกับทางสิ่งแวดล้อมฯเขตพระโขนง ขออย่าเพิ่งปิดหน้างานนี้จนกว่าจะได้รับการแก้ไขโดยสมบูรณ์ค่ะ
พื้นที่: แขวงบางจาก เขตพระโขนง กรุงเทพมหานคร